b'\n_START_ARTICLE_\nVesna Pernar\xc4\x8di\xc4\x8d\n_START_SECTION_\n\xc5\xbdivljenjepis\n_START_PARAGRAPH_\nVesna Pernar\xc4\x8di\xc4\x8d se je rodila v Ljubljani, kjer je tudi obiskovala osnovno \xc5\xa1olo. Od drugega razreda dalje je sodelovala na RTV Ljubljana pri snemanju radijskih iger in kaset za otroke. V srednje\xc5\xa1olskih letih je obiskovala Dramsko \xc5\xa1olo Barice Blenku\xc5\xa1 in sodelovala pri sinhronizaciji risank na TV Ljubljana. _NEWLINE_Svojo prvo profesionalno vlogo je odigrala v Gledali\xc5\xa1\xc4\x8du ZATO na Ptuju. Takoj po \xc5\xa1tudiju na Akademiji za gledali\xc5\xa1\xc4\x8de, radio, film in televizijo je bila tri sezone zaposlena v Slovenskem stalnem gledali\xc5\xa1\xc4\x8du Trst. Sodelovala je s Slovenskim ljudskim gledali\xc5\xa1\xc4\x8dem Celje, Gledali\xc5\xa1\xc4\x8dem Ptuj, ljubljansko SNG Dramo in Primorskim poletnim festivalom. Trenutno je \xc4\x8dlanica ansambla Pre\xc5\xa1ernovega gledali\xc5\xa1\xc4\x8da Kranj. Pomemben del njenega opusa zaseda komedija.'